news_article: Ilves pisti Ässät järjestykseen toisessa erässä
  Tampere, 25. 11. (STT)
  Tampereen Ilveksen vauhti ei hiljene jääkiekon SM-liigassa. Lauantaina tamperelaiset pistivät kotikaukalossaan Porin Ässät järjestykseen maalein 6—1 (0—1, 4—0, 2—0).
  Ilves ratkaisi pelin edukseen toisen erän alussa latomalla vajaassa kuudessa minuutissa neljä maalia Ässien verkkoon. Innokkain ilvesmaalari oli laitahyökkääjä Mikko Eloranta kahdella osumallaan.
  Porin Ässät meni avauserässä johtoon laitahyökkääjä Ari Saarisen terävällä laukauksella. Ässillä oli ensimmäisen erän loppuminuuteilla mahdollisuus tehdä toinenkin osuma. Porilaiset saivat runsaan minuutin pelata viidellä kolmea vastaan, mutta Ilveksen maalivahti Vesa Toskala torjui tarkasti ässälaukaukset.
  Avauserässä lukuisia ylivoimahyökkäyksiä tuhrinut Ilves rauhoittui toiseen erään. Tamperelaisten runsaan viiden minuutin tehohetki päättyi Ässien kannalta ikävästi; Ilves yllätti Ässien maalivahdin Kari Takon neljä kertaa.
  — Ensimmäinen erä oli pitkästä aikaa Ässiltä hyvää vieraspelaamista. Toisessa erässä piti pelata samalla tavalla, mutta sen viisi ja puoli minuuttia oli meidän tuho.
  — Ilves pelasi ahneesti, ja me hävisimme melkein jokaisen kaksinkamppailun omassa päässä, arvioi porilaisten kakkosvalmentaja Kari Makkonen ottelun ratkaisuhetkiä.
  Ilveksen toisen erän maalitalkoissa kunnostautui Turusta vuokrattu laituri Mikko Eloranta. Eloranta teki tamperelaisten toisen ja neljännen osuman. Elorannan 4—1 johto-osuma syntyi terävän laitanousun tuloksena.
  — Toisessa maalissani pakki taisi lähteä vähän kahville eikä Takko päässyt mukaan tilanteeseen. Näin myös, että Takko jätti takakulman auki, selitti Eloranta syitä miksi kiekko livahti niin helposti Ässien maaliin.
  Ilveksen 2—1-osuman Eloranta sai pistää takakulmalta tyhjään "nyyttiin", kun Takko keräili torjunnan jälkeen vielä varusteitaan toisella kulmalla.
  Ässä-pakkaa plarasi innokkaimmin Jarno Peltosen johtama Ilveksen kakkosketju, jossa laidoilla pelasivat Mika Arvaja ja Mikko Eloranta.
  — Pari peliä meiltä meni vähän nihkeämmin. Eilen sitten palaverissa sovittiin, että tehdään töitä enemmän, niin pelikin alkaa taas sujua, Mikko Eloranta kertoi lauantaina.
  Ilveksessä pelaamissaan 17 ottelussa Mikko Eloranta on tehnyt jo 10 maalia. Tamperelaisväreissä liigassa debytoinut Eloranta olisi halukas jatkamaan Ilveksessä joulutauonkin jälkeen.
  — Olen saanut sellaisen kuvan, että Ilves haluaisi jatkaa sopimustani. Itse haluan jatkaa Ilveksessä ja olisi kumma juttu, jos TPS:n päässä pistetään vastaan, kun sopimusta ryhdytään sorvaamaan, arvioi Eloranta mahdollisuuksiaan jatkaa Ilveksessä myös kevätkaudella. (STT)
  -jy
  
events: E1 E2 E3 E4 E5 E6 E7 E8 E9 E10 E11 E12 E13 E14 E15 E16 E17 E18 E19 E20 E21 E22 E23 E24
events: game result penalty penalty goal penalty penalty penalty goal goal goal penalty goal penalty penalty penalty penalty penalty penalty penalty goal goal penalty saves saves
events: Ilves
events: Ässät
events: 6–1 0–1 1–1 2–1 3–1 4–1 5–1 6–1
events: 0–1 4–0 2–0
events: even-strength
events: even-strength
events: power play
events: Jouni Vento Hannu Mattila Ari Saarinen Jari Korpisalo Juha Lampinen Hannu Mattila Matti Kaipainen Mikko Eloranta Pasi Määttänen Semi Pekki Mikko Eloranta Tomas Kapusta Matti Kaipainen Ari Saarinen J. Peltonen Tomas Kapusta Timo Salonen Kaski Allan Measures Juha Lampinen Harri Laurila Vesa Toskala Kari Takko
events: Harri Laurila
events: Petri Kokko Hannu Mattila
events: Jarno Peltonen Mika Arvaja
events: Hannu Mattila
events: Hannu Mattila
events: J. Peltonen
events: Juha Hautamaa Semi Pekki
events: guest home guest guest home home home home home home home guest home guest home guest guest guest home home guest home guest
events: Ässät Ilves Ässät Ässät Ilves Ilves Ilves Ilves Ilves Ilves Ilves Ässät Ilves Ässät Ilves Ässät Ässät Ässät Ilves Ilves Ässät Ilves Ässät
events: 1.41 2.26 3.17 7.41 16.29 17.26 21.49 25.24 25.32 26.59 27.42 28.59 31.33 34.0 35.2 38.48 46.31 50.05 50.23 50.58 57.39
events: 2 2 2 2 2 2 2 2 2 2 2 2 2 2
events: 27 37